OpenLLM-France/wikimedia huggingface dataset:
# Blue Waters Football Club

El Blue Waters Football Club, també anomenat ASP Blue Waters per patrocini, és un club namibià de futbol de la ciutat de Walvis Bay. És un dels clubs més antics del país, fundat el 1936.

## Palmarès

* Lliga namibiana de futbol:
** 1988, 1996, 2000, 2004
* Copa namibiana de futbol:
** 1994
* Segona divisió namibiana de futbol:
** 2008-09

## Referències

* ↑ «Uniforme del club». RSSSF.
* ↑ «Namibia - List of Champions». RSSSF.
* ↑ «Namibia - List of Cup Winners». RSSSF.
# Civil

Un civil és, per oposició a un militar, una persona que no és membre d'un exèrcit. D'una manera general, el terme civil designa tot allò que es refereix als no-militars en general i als ciutadans en particular. És així com es parla d'aviació civil; de protecció civil, conjunt dels mitjans que apunten a la protecció dels civils en temps de pau com a guerra; d'estat civil, un mode de comprovació dels principals fets relatius a l'estat de les persones (pares, data i lloc de naixement, etc.); de dret civil, un conjunt de lleis que regeixen els drets i deures de cadascun; o fins i tot de guerra civil, una guerra que enfronta els ciutadans d'un mateix país

## Civils en temps de guerra

Atacar deliberadament un civil en temps de guerra és considerat, per la Convenció de Ginebra, com un crim de guerra. Tanmateix, és força corrent que els civils siguin víctimes de guerra, sobretot quan es produeixen bombardeigs. L'argot militar els considera llavors com danys col·laterals. Pot donar-se el cas que els civils prenguin les armes per resistir a una força un estat militar o una força d'ocupació estrangera, es parla llavors de resistència. El poder dominant establert, per la seva part, els considera ben sovint com terroristes.

## Jurisdiccions d'excepció

Encara que els militars no tinguin cap autoritat sobre els civils (és el paper de la policia), algunes jurisdiccions d'excepció (decretades generalment en temps de crisi), poden transferir una part o la integritat del manteniment de l'ordre a l'exèrcit. En el cas de l'Estat Espanyol, la llei orgànica 4/1981, reguladora dels estats d'alarma, excepció i setge no preveu intervencions específiques de les forces armades en els estats d'alarma i d'excepció, per bé que en l'únic cas en què s'ha decretat l'estat d'alarma (la vaga encoberta dels controladors aeris de finals del 2010), si es va produir, i els controladors aeris van quedar sotmesos a la jurisdicció i autoritat militar. En l'estat de setge, d'acord amb el que disposa l'article 33 de la llei reguladora, el govern "designarà l'autoritat militar que, sota la seva direcció, hagi d'executar les mesures que procedeixin en el territori a què l'estat de setge es refereixi".

## Referències

* ↑ «Web del Ministeri de Defensa d'Espanya». Arxivat de l'original el 2010-11-05. [Consulta: 8 gener 2011].
Viccionari
# Chick-fil-A

Chick-fil-A (/ˌtʃɪkfɪˈleɪ/, pronunciat txicfiléi, un joc de paraules amb la paraula anglesa filet, i on la A representa la màxima qualitat) és una cadena nord-americana de menjar ràpid fundada per Truett Cathy (1921-2014) el 1946, qui va obrir el seu primer restaurant a Hapeville, Geòrgia. Al 2023 té més de 2.400 restaurants als Estats Units. La base del seu èxit és un entepà de filet de pit de pollastre arrebossat.
És també coneguda per la decisió encara mantinguda ara del fundador, un devot baptista, de tancar els diumenges per tal que tots els empleats poguessin tenir un dia lliure “reservat per descansar i anar a missa si així ho volen”. L'empresa, amb seu a Atlanta, s'expandeix a base de franquícies.

## Referències

* 1 2 «Chick-fil-A: Who We Are» (en anglès). Chick-fil-A. [Consulta: 3 juny 2023].
* ↑ Daigle, Rich «Flying the coop» (en anglès). Atlanta Magazine, juliol, 2005, pàg. 64 [Consulta: 20 setembre 2013].
# Cladograma

Un cladograma és un diagrama representatiu en la classificació biològica taxonòmica dels organismes, en el qual es mostra la relació entre diferents espècies segons una característica derivada, resultat de l'anàlisi cladística d'una espècie. Els cladogrames són importants eines filogenètiques per a l'estudi de conceptes científics.
Els cladogrames són similars als diagrames de pedigrí, o bé als genogrames. Tanmateix, aquests últims contenen informació de descendència directa d'individus, mentre que un cladograma només representa una descendència hipotètica, a més de ser de diverses espècies i no d'organismes d'una de sola.
Les característiques derivades de les espècies en qualsevol representació filogenètica es refereix a les característiques que una espècie va heretar els seus descendents que van canviar i van agregar noves característiques, fins i tot modificant parcialment la derivada, però aquesta es conserva en la seva descendència, establint llaços entre les espècies proveïdors de bases per a la classificació.
Els cladogrames així proveeixen una imatge visual de com a espècies noves contenen encara característiques heretades d'antigues espècies. En referir-se a una característica derivada, totes les espècies subseqüents en un cladograma han de tenir aquesta característica derivada específica.

## Enllaços externs

* Cladogrames sobre les relacions evolutives Arxivat 2014-02-26 a Wayback Machine.
* Interpretem cladogrames Arxivat 2007-05-01 a Wayback Machine.
# Chill out

El chill out és un gènere de música electrònica que es caracteritza pel seu ritme relaxat i el predomini de la melodia sobre la veu, sovint absent. Va sorgir com a música per posar després de les festes i a les discoteques, animant als consumidors a seure i descansar, però va estendre's a partir dels anys 90 com a gènere musical independent, amb discs i festivals propis que ja no es lligaven necessàriament a un moment posterior a altres músiques.
Els artistes més destacats d'aquest gènere són José Padilla, Alex Paterson, Café del Mar, Morcheeba o The KLF.
# Chillarón de Cuenca

Chillarón de Cuenca és un municipi de la província de Cuenca, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 305 | 307 | 356 | 446 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Clavell de pom

El clavell del pom (Dianthus barbatus) és una planta herbàcia de la família de les cariofil·làcies, usada com a planta ornamental en jardins..

## Descripció

És conreada com a planta biennal o perenne de vida breu, ateny una altura entre 30 i 75 cm. Forma rams densos que arriben a tenir fins a 30 flors, cadascuna entre 2 i 3 cm de diàmetre, amb vores irregulars, semblant dents de serra. La varietat salvatge té flors de color blanc, però les varietats de jardí poden a més ser roses, vermelles, violetes i porpres, podent tenir mescles de colors.

## Propietats

El 1977, la qüestió dels possibles usos mèdics van ser revisitats per Cordell, van ser oposades saponines en Dianthus barbatus, però hi ha hagut poc seguiment del seu ús.

## Taxonomia

Dianthus barbatus va ser descrita per Carl von Linné i publicat en Species Plantarum 1: 409. 1753.

### Citologia

Nombre de cromosomes de Dianthus barbatus (Fam. Caryophyllaceae) i tàxons infraespecífics: n=15

### Etimologia

Dianthus: nom genèric que procedeix de les paraules gregues Diós («de Zeus») i anthos («flor»), i ja va ser citat pel botànic grec Teofrast.
barbatus: epítet llatí que significa "amb barbes".

### Sinonímia

* Caryophyllus barbatus Moench
* Cylichnanthus barbatus Dulac
* Dianthus aggregatus Poir.
* Dianthus corymbosus F.Dietr.
* Dianthus girardinii Lamotte
* Dianthus hispanicus Dum.Cours.
* Dianthus latifolius Willd.
* Dianthus pulcherrimus Loisel.
* Dianthus splendidissimus Hoffmanns.
* Silene barbata E.H.L.Krause
* Tunica barbata Scop.
* Dianthus compactus Kit.

## Referències

* ↑ «clavell de pom - Cercaterm | TERMCAT». [Consulta: 3 abril 2024].
* ↑ Blamey, M. & Grey-Wilson, C. (1989). Flora of Britain and Northern Europe. ISBN 0-340-40170-2
* ↑ Huxley, A., ed. (1992). New RHS Dictionary of Gardening. Macmillan ISBN 0-333-47494-5.
* ↑ «Dianthus barbatus». Tropicos.org. Missouri Botanical Garden. [Consulta: 17 diciembre 2012].
* ↑ Dianthus barbatus en PlantList
* ↑ Liens génétiques entre les flores alpine et pyrénéenne. Küpfer, P. (1971) Ann. Litt. Univ. Besançon, Paris 21: 167-185
* ↑ En Epítetos Botánicos
* ↑ Dianthus barbatus en PlantList

## Bibliografia

* CONABIO. 2009. Catálogo taxonómico de especies de México. 1. In Capital Nat. México. CONABIO, Mexico City.
* Flora of China Editorial Committee. 2001. Fl. China 6: 1–512. Science Press & Missouri Botanical Garden Press, Beijing & St. Louis.
* Flora of North America Editorial Committee, e. 2005. Magnoliophyta: Caryophyllidae, part 2. 5: i–xxii + 1–656. In Fl. N. Amer.. Oxford University Press, New York.
* Forzza, R. C. & et al. 2010. 2010 Lista de espécies Flora do Brasil. https://web.archive.org/web/20150906080403/http://floradobrasil.jbrj.gov.br/2010/.
* Idárraga-Piedrahíta, A., R. D. C. Ortiz, R. Callejas Posada & M. Merello. 2011. Flora de Antioquia. Catálogo de las Plantas Vasculares, vol. 2. Listado de las Plantas Vasculares del Departamento de Antioquia. Pp. 1-939.
* Nasir, E. & S. I. Ali (eds). 1980-2005. Fl. Pakistan Univ. of Karachi, Karachi.
* Nelson, C. H. 2008. Cat. Pl. Vasc. Honduras 1–1576.
# Clavell punxent

El clavell punxent, Dianthus pungens és una espècie de clavell (Dianthus) dins la família Cariofil·làcia.

## Descripció

És una planta molt variable. El calze sovint està atenuat a la part superior; bractèoles de forma variable. Les seves fulles són linears i caniculades: Pètals contigus o no, el seu limbe fa de 3 a 10 mm, subenters, marginats o crenulats rosats.

## Distribució i hàbitat

Península Ibèrica i zones muntanyenques del Rif, serralades d'Andalusia, Sistema Central, Sistema Ibèric i fins a la Serralada Cantàbrica i els prepirineus de Catalunya. Habita en sòls pedregosos i matolls aclarits.

## Taxonomia

Dianthus pungens subsp. multiceps va ser descrit per (Costa in Wk.) O de Bolòs et J. Vigo. Aquesta subespècie és un endemisme dels Països catalans (concretament de la Catalunya Central, varietat multiceps i del territori mediovalentí, varietat multiaffinis). Té el calze molt llarg (20 a 32 mm); bracteòles d'àpex ogival; pètals sovint molt dentats.

### Etimologia

pungens: és un epítet específic que significa "punxent"

## Sinònims

* Dianthus attenuatus Xatard ex Walp.
* Dianthus brachyanthus Boiss.
* Dianthus brachyanthus subsp. cantabricus Font Quer
* Dianthus brachyanthus var. maroccanus Pau & Font Quer
* Dianthus brachyanthus var. nivalis Willk.
* Dianthus pungens J.Gay ex Boiss.
* Dianthus subacaulis subsp. brachyanthus (Boiss.) P.Fourn.
* Dianthus subacaulis subsp. cantabricus (Font Quer) Laínz
* Dianthus subacaulis subsp. nivalis (Willk.) Malag.

## Referències

* ↑ «Dianthus». Real Jardín Botánico: Flora Ibérica, Plantas Vasculares de la Península Ibérica e islas Baleares.
* ↑ Bolòs i Vigo Flora dels Països Catalans
* ↑ Clavell punxent en PlantList
# Comtat de Storstrøm

El comtat de Storstrøm (danès Storstrøms Amt) fou un comtat (danès amt) a les illes de Sjælland, Møn, Falster, Lolland i d'altres menors al sud-oest de Dinamarca. Amb la Reforma Municipal que es va fer efectiva l'1 de gener del 2007 es va integrar a la Regió de Sjælland.

## Antics municipis (1970-2006)

Era format pels antics municipis de:
| Fakse Fladså Holeby Holmegaard Højreby Langebæk Maribo Møn Nakskov Nykøbing Falster Nysted Næstved | Nørre Alslev Præstø Ravnsborg Rudbjerg Rødby Rønnede Sakskøbing Stevns Stubbekøbing Suså Sydfalster Vordingborg |
# Clara van Gool

Clara van Gool, nascuda el 1962 a Amsterdam, és una directora de cinema i guionista neerlandesa. Estava casada amb el director Jos de Putter

## Filmografia
### Directora

* 1988 : Reservation
* 1995 : Bitings and Other Effects
* 1996 : Enter Achilles
* 1998 : Nussin
* 2011 : Coup de Grâce. Diploma al curtmetratge del Premi Noves Visions al XLIV Festival Internacional de Cinema Fantàstic de Catalunya
* 2011 : One False Move
* 2015 : Voices Of Finance

### Guionista

* 2012 : Nol King Ruter de Noud Heerkens

## Notes i referències

* ↑ Clara van Gool al web de Festivalscope.com
* ↑ Sitges 2011 | Un palmarés encabezado por 'Red State', de Kevin Smith, espinof.com, 16 d'octubre de 2011

## Enllaços externs

* Web oficial
# Claraboia

Una claraboia, lluerna o lluernera és una finestra situada al sostre o a la part superior d'una paret i que s'utilitza per a donar llum natural a una estança. Situada al sostre la il·luminació és molt superior a la d'una finestra convencional. Per això no és estrany de trobar claraboies de petites dimensions.
Quan se situa alta, que sobresurt per damunt la teulada, rep el nom de cimbori.
També hi ha altres sistemes, com els tubs de llum o claraboies tubulars, que permeten de portar llum solar a cambres que no estan situades just a sota del sostre.

## Vegeu també

* Tub de llum

## Referències

* ↑ «Diccionari català-valencià-balear». Arxivat de l'original el 2004-08-26. [Consulta: 23 juny 2019].

## Bibliografia

* Paricio Ansuátegui, Ignacio. Las claraboyas. Barcelona: Bisagra, 2000. ISBN 8493132012.
Viccionari
# Chichicapac

Chichicapac (possiblement del quítxua ch'ichi brot; brutícia, brut, chichi nu; braguer ple de llet; pols d'or, qhapaq el poderós Hispanitzat com a Chichicapac, Chichiccapac, Chichicápac, Chichijapac, Chichi Cápac) és una muntanya dels Andes del Perú. És un dels cims més importants de la serralada Carabaya i s'eleva fins als 5.614 msnm. El Chichicapac es troba a la regió de Puno, a la província de Carabaya. Es troba al sud-est de les grans muntanyes Huaynaccapac i Allincapac i al nord-est del llac Chaupicocha.
La primera ascensió va tenir lloc el 1959.

## Referències

* ↑ Laime Ajacopa, Teofilo. Diccionario Bilingüe Iskay simipi yuyayk'ancha, 2007.
* ↑ Diccionario Quechua - Español - Quechua. Cusco: Academía Mayor de la Lengua Quechua, Gobierno Regional Cusco, 2005.
* ↑ Apurimaqpaq Runasimi Taqe (Apurímac Quechua-Spanish dictionary)
* ↑ Ricardo N. Alonso, Diccionario minero: glosario de voces utilizadas por los mineros de Iberoamérica, p. 85, veure: Chiche
* ↑ lib.utexas.edu Map of the area
* 1 2 Agafat de Mountaineering in the Andes de Jill Neate RGS-IBG Expedition Advisory Centre, 2a edició, maig de 1994
* ↑ Michael Cocker, Frost, Dust and Tear Gas, Exploratory Mountaineering in the Peruvian Cordillera Carabaya, in: Alpine Journal 2008, p. 53-69
# Braquitoracis

Els braquitoracis (Brachythoraci) són un subordre extint de placoderms artrodirs, un grup de peixos cuirassats del període Devonià. Abans només contenien el grup dels cocosteïns, però ara també s'hi classifica la família basal dels heterostèids.

## Referències

* Haaramo, Mikko (2005): Mikko's Phylogeny Archive: †Arthrodira. 15-11-2005. Consultat el 13-09-2007.
# Chong Wei Lee

Chong Wei Lee (xinès simplificat: 李宗伟) (n. el 21 d'octubre de 1982) és un jugador de bàdminton professional de Malàisia. Naixia a Parit Buntar, Perak i més tard passà a Bukit Mertajam, Penang. Va rebre la seva primera educació en Escola Primària Jit Sin (B) i continuà el seu ensenyament secundari a Sekolah Menengah Kebangsaan Berapit. Se l'admetí a Escola Bukit Jalil Sports per llavors omplir la seva Forma 4 i Forma 5 d'estudis.
És en una relació amb Wong Mew Choo, el primer jugador olímpic de bàdminton de Malàisia.
El 17 d'agost del 2008 guanyà la medalla de plata als Jocs Olímpics d'Estiu 2008, metall que repetí en els Jocs Olímpics d'Estiu de 2012 celebrats a Londres (Regne Unit) i en els Jocs Olímpics d'Estiu de 2016 realitzats a Rio de Janeiro (Brasil).
# Bruno Bertolucci

Bruno Bertolucci (Viareggio, Toscana, 10 de desembre de 1921 - La Sanha, Provença – Alps – Costa Blava, 5 de març de 2009) va ser un ciclista italià, que fou professional entre 1947 i 1956. El novembre de 1958 es nacionalitzà francès. En el seu palmarès destaca una victòria d'etapa a la Volta a Espanya de 1947.

## Palmarès

* 1947
** Vencedor d'una etapa de la Volta a Espanya

### Resultats a la Volta a Espanya

* 1947. 22è de la classificació general. Vencedor d'una etapa

## Referències

* ↑ «Bruno BERTOLUCCI». museociclismo.it. [Consulta: 27 agost 2014].

## Enllaços externs

* Fitxa a sitiodeciclismo.net
# Bunn (Carolina del Nord)

Bunn és una població dels Estats Units a l'estat de Carolina del Nord. Segons el cens del 2008 tenia 409 habitants.

## Demografia

Segons el cens del 2000, Bunn tenia 357 habitants, 162 habitatges i 84 famílies. La densitat de població era de 260,1 habitants per km².
Dels 162 habitatges en un 24,1% hi vivien nens de menys de 18 anys, en un 35,2% hi vivien parelles casades, en un 14,2% dones solteres, i en un 48,1% no eren unitats familiars. En el 43,8% dels habitatges hi vivien persones soles el 21,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 3,17.
Per edats la població es repartia de la següent manera: un 26,1% tenia menys de 18 anys, un 8,1% entre 18 i 24, un 26,1% entre 25 i 44, un 24,6% de 45 a 60 i un 15,1% 65 anys o més.
L'edat mediana era de 40 anys. Per cada 100 dones de 18 o més anys hi havia 70,3 homes.
La renda mediana per habitatge era de 26.563 $ i la renda mediana per família de 45.804 $. Els homes tenien una renda mediana de 30.833 $ mentre que les dones 23.571 $. La renda per capita de la població era de 13.711 $. Entorn del 8,4% de les famílies i el 16,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bunn». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Bunn». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Claut

Claut (friülà Claut ) és un municipi italià, dins de la província de Pordenone. L'any 2007 tenia 1.076 habitants. Limita amb els municipis de Barcis, Chies d'Alpago (BL), Cimolais, Erto e Casso, Forni di Sopra (UD), Forni di Sotto (UD), Frisanco, Pieve d'Alpago (BL) i Tramonti di Sopra.

## Administració

Llista d'alcaldes :
| Període | Identitat | Partit |
| 2004- | Giacomo Giordani | Llista cívica |
# Citey

Citey és un municipi francès situat al departament de l'Alt Saona i a la regió de Borgonya - Franc Comtat. L'any 2007 tenia 88 habitants.

## Demografia
### Població

El 2007 la població de fet de Citey era de 88 persones. Hi havia 32 famílies, de les quals 8 eren unipersonals (4 homes vivint sols i 4 dones vivint soles), 8 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 42 habitatges, 37 eren l'habitatge principal de la família, 3 eren segones residències i 2 estaven desocupats. 39 eren cases i 3 eren apartaments. Dels 37 habitatges principals, 31 estaven ocupats pels seus propietaris, 5 estaven llogats i ocupats pels llogaters i 1 estava cedit a títol gratuït; 5 tenien tres cambres, 9 en tenien quatre i 23 en tenien cinc o més. 19 habitatges disposaven pel capbaix d'una plaça de pàrquing. A 13 habitatges hi havia un automòbil i a 21 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Citey el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 0 |
| 0 | 65 a 69 | 4 |
| 4 | 60 a 64 | 0 |
| 0 | 55 a 59 | 0 |
| 4 | 50 a 54 | 0 |
| 8 | 45 a 49 | 4 |
| 4 | 40 a 44 | 0 |
| 4 | 35 a 39 | 4 |
| 4 | 30 a 34 | 4 |
| 8 | 25 a 29 | 4 |
| 0 | 20 a 24 | 4 |
| 0 | 15 a 19 | 4 |
| 8 | 10 a 14 | 0 |
| 4 | 5 a 9 | 4 |
| 4 | 0 a 4 | 0 |

## Economia

El 2007 la població en edat de treballar era de 61 persones, 44 eren actives i 17 eren inactives. De les 44 persones actives 42 estaven ocupades (20 homes i 22 dones) i 2 estaven aturades (2 homes). De les 17 persones inactives 3 estaven jubilades, 8 estaven estudiant i 6 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de comerç i reparació d'automòbils.
L'any 2000 a Citey hi havia 8 explotacions agrícoles que ocupaven un total de 595 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Citey a l'INSEE.
* Évolution et structure de la population Fitxa amb el detall de dades de Citey a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Crànae

Crànae (en grec antic Κρανάη) és una petita illa del golf de Lacònia situada davant de Gitíon.
Alguns autors pensen que el nom de l'illa prové de Crànau (Κραναός), un mític rei de l'Àtica, però Homer diu que la paraula significa "roca o "rocosa". Segons la tradició, quan Paris de Troia va raptar la bella Hèlena, van passar la primera nit a l'illa de Crànae.
Quan Gitíon es va convertir en el port més important de Lacònia, Crànae era el lloc on anaven a descansar els comerciants. L'illa, segons les descripcions que ja en fa Pausànias, és baixa i plana i està situada només a cent metres de la costa. Hi ha una capella ortodoxa en el lloc on abans hi havia un temple grec, del que en resten algunes ruïnes.

## Referències

* ↑ Alberich i Mariné, Joan (dir.); Cuartero i Iborra, Francesc J. (dir.). Diccionari Grec-Català. D'Homer al segle ii dC. Enciclopèdia Catalana - Fundació Institut Cambó, 2015, p. 1038. ISBN 9788441224223.
* ↑ Smith, William (ed.). «Cranae». Dictionary of Greek and Roman Geography (1854). [Consulta: 20 desembre 2020].
# Braquiòpids

Els braquiòpids (Brachyopidae) constitueixen una família d'amfibis temnospòndils extints.

## Referències

* Warren, A. A., & Marsicano, C. (1998) Revision of the Brachyopidae (Temnospondyli) from the Triassic of the Sydney, Carnarvon and Tasmania Basin, Australia: Alcheringa, v. 22, p. 329-342.

## Enllaços externs

* Brachyopidae a Palaeos. Arxivat 2010-10-15 a Wayback Machine. (anglès)
# Bosc Comunal de Planès

El Bosc Comunal de Planès és un bosc de domini públic del terme comunal de Planès, a la comarca del Conflent, de la Catalunya del Nord.
Està situat a la zona central - meridional del terme comunal de Planès, al nord-est del Puig de Fontseca, al nord-oest del Serrat de l'Escaldat i al sud-est de la Collada dels Cerdans. Al costat de ponent seu, ja en terme de Sant Pere dels Forcats, hi ha el Bosc Comunal de Sant Pere dels Forcats.
El bosc està sotmès a una explotació gestionada per la comuna de Planès, atès que es bosc és propietat comunal. Té el codi F16215Q dins de l'ONF (Office national des forêts).

## Referències

* ↑ El Bosc Comunal de Planès en els ortofotomapes de l'IGN
# Clautinatis

Els clautinatis (en llatí Clautinatii, en grec antic Κλαυτινάτιοι "Klautinátoi") eren una tribu dels vindèlics mencionada per Estrabó.
Són probablement el mateix grup que Plini anomena Catenates en la transcripció que fa a la Naturalis Historia de les inscripcions del Trofeu dels Alps aixecat per August per commemorar la seva victòria sobre les tribus alpines.

## Referències

* ↑ Smith, William (ed.). «Clautinatii». Dictionary of Greek and Roman Geography (1854). [Consulta: 20 febrer 2021].